ลุ้น SET รีบาวด์! ตามตปท. เล็งแรงซื้อกลับ หลังไม่หลุดแนวรับ 1,670 จุด
ลุ้น SET เช้ารีบาวด์! ตามตปท. เล็งแรงซื้อกลับ หลังลงทดสอบแนวรับ 1,670 จุด แล้วดีดกลับมาได้ ให้แนวรับที่ 1,670 และ 1,660 จุด แนวต้าน 1,690 และ 1695 จุด
ลุ้น SET เช้ารีบาวด์! ตามตปท. หลังลงทดสอบแนวรับ 1,670 จุด แล้วดีดกลับมาได้ ให้แนวรับที่ 1,670 และ 1,660 จุด แนวต้าน 1,690 และ 1695 จุด
8 เม.ย. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ดัชนีตลาดหุ้นไทยเช้านี้มีโอกาสแกว่งตัว Sideway และรีบาวด์ได้ตามตลาดสหรัฐ-ภูมิภาค หลังจากวานนี้ดัชนีลงมาทดสอบแนวรับที่ 1,670 จุดแล้วสามารถดีดกลับมาได้ อีกทั้งมองว่าหุ้นขนาดใหญ่อย่าง TU และ EA รับรู้ข่าวร้ายไปหมดแล้ว
อย่างไรก็ตามดัชนียังคงไปไหนได้ไม่ไกล เนื่องจากยังมีปัจจัยลบจากต่างประเทศกดดันอย่างต่อเนื่อง ทั้งรายงานการประชุมธนาคารกลางสหรัฐฯ (เฟด) เดือน มี.ค.ที่ระบุแนวโน้มการเร่งปรับขึ้นอัตราดอกเบี้ยแรงและลดขนาดงบดุลเร็ว และมาตรการคว่ำบาตรรัสเซียที่เพิ่มเข้ามาอย่างต่อเนื่อง ขณะที่นครเซี่ยงไฮ้ของจีนได้กลับมาใช้มาตรการปิดเมืองอีกครั้ง
ทั้งนี้พร้อมให้แนวรับที่ 1,670 และ 1,660 จุด ขณะที่แนวต้านให้ไว้ที่ 1,690 และ 1695 จุด